Σπαράγγια με μυρωδικά, τραγανό κρεμμύδι, πέστροφα και αυγό
Μια χορταστική σαλάτα με σπαράγγια μυρωδικά, πέστροφα και αυγό, σαν συνοδευτικό στο κρέας(χωρίς την πέστροφα) και με τα περίσσια αυγά του Πασχαλινού τραπεζιού.
2 μάτσα σπαράγγια καθαρισμένα(περίπου 800 γρ.) και κομμένα στη μέση, 1 κρεμμύδι ξερό, σε ψιλά καρέ, 2 κουτ. σούπας αλεύρι, 1 κουτ. σούπας ζάχαρη λευκή, 4 φρέσκα κρεμμυδάκια, ψιλοκομμένα, 2 κουτ. σούπας άνηθος+3 - 4 κλωνάρια μυρώνια (χωρίς τα κοτσάνια)+2 κουτ. σούπας μαϊντανός, ψιλοκομμένα, 4 αυγά, βρασμένα σφιχτά και κομμένα στη μέση, 200 γρ. καπνιστή πέστροφα, φιλέτο, χοντροκομμένη (αν πρόκειται να σερβίρουμε τη σαλάτα δίπλα σε κρέας, την παραλείπουμε), ξύσμα και χυμός από 1 λεμόνι, 80 ml ελαιόλαδο + λάδι για το τηγάνισμα, αλάτι, φρεσκοτριμμένο πιπέρι
Για τα σπαράγγια με μυρωδικά, τραγανό κρεμμύδι, πέστροφα και αυγό αρχίζουμε βάζοντας το ξερό κρεμμύδι σε ένα σουρωτήρι, το πασπαλίζουμε με τη ζάχαρη και λίγο αλάτι και το αφήνουμε για 20 λεπτά να βγάλει τα υγρά του.Το αδειάζουμε σε μπολ και το αλευρώνουμε. Σε ένα τηγάνι ρίχνουμε τόσο λάδι ώστε να καλύψει το 1/4 του σκεύους και το ζεσταίνουμε σε μέτρια φωτιά.Τηγανίζουμε το κρεμμύδι για περίπου 2 λεπτά, ανακατεύοντας συνεχώς, μέχρι να ροδίσει. Βγάζουμε με τρυπητή κουτάλα και αφήνουμε σε απορροφητικό χαρτί για να στραγγίξει από το λάδι. Σε μια κατσαρόλα με νερό που κοχλάζει ζεματίζουμε τα σπαράγγια για 1 λεπτό, τα στραγγίζουμε και τα αδειάζουμε σε μεγάλο μπολ. Προσθέτουμε τα φρέσκα κρεμμυδάκια, όλα τα μυρωδικά, την πέστροφα, το ξύσμα και το χυμό λεμονιού, το λάδι, αλάτι, πιπέρι και ανακατεύουμε.Σκορπίζουμε τα αυγά, το τραγανό κρεμμύδι και σερβίρουμε τα σπαράγγια με μυρωδικά.
Αυγά,Σπαράγγια,Πάσχα